ઈંગ્લેન્ડના ઓપનિંગ બેટ્સમેન એલિસ્ટેર કુકે આંતરરાષ્ટ્રીય ક્રિકેટમાંથી શાનદાર રીતે વિદાય લીધી છે. ઓવલ ટેસ્ટમાં મેન ઓફ ધ મેચ કુકે ટેસ્ટ બેટ્સમેનોની રેન્કિંગમાં ટોપ-10માં રહીને પોતાના કેરિયરનો અંત કર્યો છે. ડાબોડી આ બેટ્સમેને મેચમાં 71 અને 147 રન બનાવ્યા અને પોતાની ટીમને 118 રનથી વિજય અપાવવામાં મહત્વનો ફાળો આપ્યો હતો. આ યાદગાર પ્રદર્શનથી તેણે 11 સ્થાનોની છલાંગ લગાવી અને 10માં સ્થાન પર રહીનો પોતાના કેરિયરનો અંત કર્યો છે. અન્ય બેટ્સમેનોમાં જો રૂટ બીજી ઈનિંગમાં 125 રન બનાવવાને કારણે એક ક્રમ આગળ વધીને પાંચમાં સ્થાને પહોંચી ગયો છે. ઈંગ્લેન્ડના અન્ય બેટ્સમેનોમાં જોસ બટલર 9 ક્રમ આગળ 23માં અને મોઇન અલી 5 સ્થાન આગળ વધીને 43માં સ્થાને પહોંચી ગયો છે.